Priekšlikums Padomes regula ar kuru groza Regulu (EK) Nr. 1371/2005, ar ko Amerikas Savienoto Valstu un Krievijas izcelsmes orientēta grauda struktūras elektrotehniskā silīcijtērauda plakanu velmējumu importu apliek ar galīgo antidempinga maksājumu /* COM/2007/0818 galīgā redakcija */





[pic] | EIROPAS KOPIENU KOMISIJA | Briselē, 17.12.2007 COM(2007) 818 galīgā redakcija Priekšlikums PADOMES REGULA ar kuru groza Regulu (EK) Nr. 1371/2005, ar ko Amerikas Savienoto Valstu un Krievijas izcelsmes orientēta grauda struktūras elektrotehniskā silīcijtērauda plakanu velmējumu importu apliek ar galīgo antidempinga maksājumu (iesniegusi Komisija) PASKAIDROJUMA RAKSTS PRIEKšLIKUMA KONTEKSTS | PRIEKšLIKUMA PAMATOJUMS UN MēRķI Šis priekšlikums attiecas uz to, kā Amerikas Savienoto Valstu un Krievijas izcelsmes orientēta grauda struktūras elektrotehniskā silīcijtērauda plakanu velmējumu importam piemērojama Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi izdarīti ar Padomes 2005. gada 21. decembra Regulu (EK) Nr. 2117/2005 („pamatregula”). | VISPāRīGAIS KONTEKSTS Šis priekšlikums ir izstrādāts saistībā ar pamatregulas īstenošanu, veicot izmeklēšanu saskaņā ar pamatregulā noteiktajām pamatprasībām un procedūras prasībām. | SPēKā ESOšIE NOTEIKUMI PRIEKšLIKUMA JOMā Ar Regulu (EK) Nr. 1371/2005[1] PADOME NOTEICA, KA AMERIKAS SAVIENOTO VALSTU („ASV”) UN KRIEVIJAS IZCELSMES ORIENTēTA GRAUDA STRUKTūRAS ELEKTROTEHNISKā SILīCIJTēRAUDA („OGES”) PLAKANU VELMēJUMU IMPORTU APLIEK AR GALīGO ANTIDEMPINGA MAKSāJUMU („GALīGā REGULA”). Ar Lēmumu 2005/622/EK[2] KOMISIJA APSTIPRINāJA CENU SAISTīBAS, KO PIEDāVāJA DIVI RAžOTāJI EKSPORTēTāJI, KAS SADARBOJāS UN KURU UZņēMUMIEM NOTEICA īPAšO NODOKLI ATTIECīGI 31,5 % (AK STEEL CORPORATION, ASV) UN 11,5 % (NOVOLIPETSK IRON AND STEEL CORPORATION (NLMK), KRIEVIJA). VALSTS VIENOTAIS ANTIDEMPINGA MAKSāJUMS, KO PIEMēRO VISIEM PāRēJIEM UZņēMUMIEM, IZņEMOT VIZ STAL, KRIEVIJA (0 % MAKSāJUMS), IR 37,8 % ASV UN 11,5 % KRIEVIJAI. | ATBILSTīBA PāRēJIEM ES POLITIKAS VIRZIENIEM UN MēRķIEM Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | APSPRIEšANāS AR IEINTERESēTAJāM PERSONāM | PROCEDūRā IESAISTīTAJāM IEINTERESēTAJāM PERSONāM JAU IR BIJUSI IESPēJA AIZSTāVēT SAVAS INTERESES IZMEKLēšANAS LAIKā SASKAņā AR PAMATREGULAS NOTEIKUMIEM. | EKSPERTU ATZINUMU PIEPRASīšANA UN IZMANTOšANA | NEATKARīGU EKSPERTU ATZINUMS NEBIJA VAJADZīGS. | IETEKMES NOVēRTēJUMS Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu saraksts. | PRIEKšLIKUMA JURIDISKIE ASPEKTI | IEROSINāTO PASāKUMU KOPSAVILKUMS Komisija 2006. gada oktobrī sāka ražojuma definīcijas starpposma pārskatīšanu attiecībā uz ASV un Krievijas izcelsmes OGES importu. Pievienotajā Padomes regulas priekšlikumā sniegti secinājumi par 2005. gada augustā noteikto pasākumu iespējamu neattiecināšanu uz daļu no sākotnējās ražojuma definīcijas. Ņemot vērā izmeklēšanas konstatējumu, ka Kopienā neražo plāno OGES, kura biezums nepārsniedz 0,16 mm, un ka tam piemīt atšķirīgas fizikālās un tehniskās īpašības un tas ir paredzēts atšķirīgam izmantojumam, turklāt plāno OGES nevar savstarpēji aizstāt ar parasto OGES, tiek ierosināts pasākumus attiecināt tikai uz to OGES, kas ir biezāks par 0,16 mm. Tiek ierosināts, lai Padome pieņem pievienoto regulas priekšlikumu, lai to varētu publicēt EIROPAS SAVIENīBAS OFICIāLAJā VēSTNESī NE VēLāK Kā 2008. GADA 20. JANVāRī. | JURIDISKAIS PAMATS Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis, kurā jaunākie grozījumi izdarīti ar Padomes 2005. gada 21. decembra Regulu (EK) Nr. 2117/2005. | SUBSIDIARITāTES PRINCIPS Priekšlikums ir Kopienas ekskluzīvā kompetencē. Tādēļ subsidiaritātes principu nepiemēro. | PROPORCIONALITāTES PRINCIPS Priekšlikums ir saskaņā ar proporcionalitātes principu šādu iemeslu dēļ. | RīCīBAS FORMA IR APRAKSTīTA IEPRIEKš MINēTAJā PAMATREGULā UN NEPAREDZ VALSTU LēMUMUS. | NETIEK PRASīTS NORāDīT, Kā LīDZ MINIMUMAM SAMAZINA UN PROPORCIONāLI PRIEKšLIKUMA MēRķIM SADALA KOPIENAS, VALSTU VALDīBU, REģIONāLO UN VIETēJO VARAS IESTāžU, UZņēMēJU UN PILSOņU FINANSIāLO UN ADMINISTRATīVO SLOGU. | INSTRUMENTU IZVēLE | IEROSINāTIE INSTRUMENTI: REGULA. | CITI LīDZEKļI NEBūTU PIEMēROTI, JO PAMATREGULā NAV PAREDZēTAS ALTERNATīVAS. | IETEKME UZ BUDžETU | PRIEKšLIKUMS NEIETEKMē IZDEVUMUS, BET šāDI IETEKMē IEņēMUMUS. (Miljonos euro līdz vienaI ZīMEI AIZ KOMATA.) | Budžeta pozīcija | Ienākumi[3] | 12 mēnešu periods, kas sākas dd/mm/gggg | [2008. gads] | 120. pants | Ietekme uz pašu resursiem | 01.01.2008. | 0,2 miljoni euro | Detalizēta analīze euro Stāvoklis pēc darbības | 2005. | 2006. | 2007. | [n+4] | [n+5] | 120. pants | 32,662 | 97,987 | 97,987 | Priekšlikums PADOMES REGULA ar kuru groza Regulu (EK) Nr. 1371/2005, ar ko Amerikas Savienoto Valstu un Krievijas izcelsmes orientēta grauda struktūras elektrotehniskā silīcijtērauda plakanu velmējumu importu apliek ar galīgo antidempinga maksājumu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis[4] („pamatregula”), un jo īpaši tās 11. panta 3. punktu, ņemot vērā priekšlikumu, ko Komisija iesniegusi pēc apspriešanās ar padomdevēju komiteju, tā kā: A. SPĒKĀ ESOŠIE PASĀKUMI (1) Ar Regulu (EK) Nr. 1371/2005[5] Padome noteica, ka Amerikas Savienoto Valstu („ASV”) un Krievijas izcelsmes orientēta grauda struktūras elektrotehniskā silīcijtērauda („OGES”) plakanu velmējumu importu apliek ar galīgo antidempinga maksājumu („galīgā regula”). (2) Ar Lēmumu 2005/622/EK[6] Komisija apstiprināja cenu saistības, ko piedāvāja divi ražotāji eksportētāji, kas sadarbojās un kuru uzņēmumiem noteica īpašo nodokli attiecīgi 31,5 % ( AK Steel Corporation , ASV) un 11,5% ( Novolipetsk Iron and Steel Corporation (NLMK) , Krievija). Valsts vienotais antidempinga maksājums, ko piemēro visiem pārējiem uzņēmumiem, izņemot Viz Stal, Krievija (0% maksājums), ir 37,8 % ASV un 11,5% Krievijai. B. PAŠREIZĒJĀ IZMEKLĒŠANA (3) Komisijas rīcībā esošā informācija liecina, ka atsevišķiem OGES, kuru biezums parasti nepārsniedz 0,1 mm un kuriem turklāt piemīt augsta elektromagnētiskā efektivitāte, kuri ir viegli un maz uzkarst, kas saistīts ar to izmantošanu, ir īpašības, kas nepiemīt citiem OGES veidiem. Šo īpašību dēļ atšķiras arī šo ražojumu pielietošana, un tos parasti izmanto aviācijā un medicīnas tehnikā. Tāpēc tiek uzskatīts par lietderīgu pārskatīt lietu saistībā ar attiecīgā ražojuma definīciju. (4) Apspriedusies ar padomdevēju komiteju un konstatējot, ka ir pietiekami pierādījumi, lai sāktu daļēju starpposma pārskatīšanu, Komisija ar paziņojumu, kas publicēts Eiropas Savienības Oficiālajā Vēstnesī, uzsāka daļēju starpposma pārskatīšanu saskaņā ar pamatregulas 11. panta 3. punktu. Izmeklēšana attiecās tikai uz tā attiecīgā ražojuma definīciju, kam piemēro spēkā esošos pasākumus, lai novērtētu vajadzību grozīt šo definīciju. C. RAŽOJUMS, UZ KURU ATTIECAS PĀRSKATĪŠANA (5) Ražojums, uz kuru attiecas pārskatīšana, ir orientēta grauda struktūras elektrotehniskā silīcijtērauda plakanie velmējumi, kurus pašreiz klasificē ar KN kodiem 7225 11 00 (ar platumu 600 mm vai vairāk) un 7226 11 00 (ar platumu, kas mazāks par 600 mm). Šie kodi sniegti vienīgi informatīvos nolūkos. (6) OGES ražo no dažāda biezuma karstiem tērauda un silīcija velmējumiem ruļļos, kuru īpašā grauda struktūra tiek virzīta vienādi, lai panāktu ļoti efektīvu magnētisko caurlaidību. Ja šāda magnētiskā caurlaidība nerodas, to sauc par „magnētisko zudumu”, kas ir ražojuma kvalitātes pamatrādītājs. (7) Tirgū ražojumus parasti iedala augstas vadītspējas jeb augstas caurlaidības un parastajās kategorijās. Augstas caurlaidības kategorijām piemīt mazāki magnētiskie zudumi jebkura biezuma loksnēm. Šādas īpašības ir īpaši svarīgas elektrības transformatoru rūpnieciskajiem ražotājiem. D. IZMEKLĒŠANA (8) Komisija OGES ražotājiem Kopienā, visiem zināmajiem importētājiem un lietotājiem Kopienā, kā arī visiem zināmajiem ražotājiem eksportētājiem ASV un Krievijā paziņoja par pārskatīšanas sākšanu. (9) Komisija pieprasīja informāciju no visām iepriekš minētajām personām un no visām citām attiecīgajām personām, kas par sevi paziņoja termiņā, kurš noteikts paziņojumā par izmeklēšanas sākšanu. Komisija deva iespēju attiecīgajām ieinteresētājām personām rakstveidā darīt zināmu savu viedokli un pieprasīt uzklausīšanu. (10) Turpmāk minētie uzņēmumi sadarbojās izmeklēšanā un sniedza svarīgu informāciju Komisijai. Kopienas ražotāji - ThyssenKrupp Electrical Steel GmbH , Gelzenkirhenē, Vācijā- Orb Electrical Steels Limited - Cogent Power Limited , Ņūportā, Apvienotajā Karalistē OGES ražotāji ASV - AK Steel Corporation , Batlerā, Pensilvānijā- Allegheny Technologies Incorporated , Pitsburgā, Pensilvānijā OGES ražotāji Krievijā - Novolipetsky Iron & Steel Corporation (NLMK) , Ļipeckā- VIZ Stal , Jekaterinburgā Plānā OGES ražotāji ASV - Arnold Magnetic Technologies , Marengo, Ilinoisā Plānā OGES importētāji Kopienā - Gebruder Waasner GmbH , Foršheimā, Vācijā Plānā OGES lietotāji Kopienā - Gebruder Waasner GmbH , Foršheimā, Vācijā- Sangl GmbH , Erlangenā, Vācijā- Vacuumschmelze GmbH , Hānavā, VācijāE. IZMEKLĒŠANAS REZULTĀTI 1. Atšķirības starp „parastā” un „plānā” OGES ražotājiem (11) Neviens no OGES ražotājiem, uz kuriem attiecās izmeklēšana saistībā ar procedūru, kuras rezultātā tika noteikti spēkā esošie pasākumi, neražo tāda biezuma OGES, uz kuriem attiecas pašreizējā ražojuma definīcijas izmeklēšana. (12) Ne ThyssenKrupp Electrical Steel GmbH, ne Orb Electrical Steels Limited (Cogent) neražo plānu OGES, un tas pats attiecas uz ASV ražotājiem AK Steel Corporation un Allegheny Technologies Incorporated un Krievijas ražotājiem VIZ Stal un NLMK. Līdz ar to neviens no šiem ražotājiem nav bijis tieši ieinteresēts un neviens no tiem nav iebildis pret iespējamo pasākumu neattiecināšanu uz plāno OGES. (13) Plānā OGES ražošanai ir nepieciešama atkārtota velmēšana, ko veic specializēti uzņēmumi, no kuriem Komisijai attiecīgajās valstīs ir zināmi tikai divi uzņēmumi: ASV ražotājs Arnold Magnetic Technologies un Krievijas ražotājs Ileko (Asha) ; sadarboties piekrita tikai pirmais uzņēmums. Kā minēts 10. un 11. apsvērumā, nav zināms, ka Kopienā notiktu šāda ražošana. 2. Ražojuma diferenciācija (14) AK Steel Corporation plāno OGES, tā saukto „T kategoriju”, ražoja līdz 1971. gadam. Ražošanas procesu sāka ar pilnībā pabeigtu OGES (gan augstas caurlaidības, gan parastās kategorijas); no tā noņēma velmēšanas pārklājumu, un loksnes atkārtoti velmēja, rūdīja un pārklāja. Šim ražojumam tika atrasts īpašs izmantojums aviācijā, transformatoros un virknē elektrotehnisko ierīču, kurās materiāla izmēriem un masai ir izšķirīga nozīme. Tika konstatēts, ka šādu plāno OGES nevar savstarpēji aizstāt ar citiem OGES. (15) Tika arī pārbaudīts, vai šādas T kategorijas loksnes ir ražojums, kuru varētu nošķirt no „parastā” OGES, pamatojoties uz tā tehniskajām īpašībām. Tika konstatēts, ka ražošana, izmantojot atkārtotu velmēšanu (tajā ietilpst aukstā mehāniskā izstiepšana un saplacināšana) ar atkārtotu rūdīšanu un pārklāšanu, būtiski maina ražojuma tehniskās īpašības, tādēļ uz šo ražojumu neattiecina sākotnējā ražotāja garantiju. (16) Tāpat ir konstatēts, ka tāda fizikālā īpašība kā biezums neaprobežojas ar 0,10 mm, kas paziņojumā par procedūras sākšanu bija norādīts kā maksimālais biezums. Tirdzniecībā visbiežāk sastopamie biezumi ir 0,1016 mm un 0,1524 mm, kurus ASV parasti sauc par 4 „tūkstošdaļām” un 6 „tūkstošdaļām”. Viena „tūkstošdaļa” nozīmē collas tūkstošdaļu jeb 0,0254 mm. (17) Tādēļ plānajam OGES ir jānosaka šāda ražojuma definīcija: OGES, ko atkārtoti velmē līdz biezumam, kas nepārsniedz 0,16 mm, atkārtoti rūda un pārklāj. F. PIEMĒROŠANA AR ATPAKAĻEJOŠU DATUMU (18) Ņemot vērā iepriekš minētos konstatējumus, ka plānajam OGES piemīt atšķirīgas fizikālās un tehniskās pamatīpašības un tam ir atšķirīgs izmantojums salīdzinājumā ar citiem OGES, ir uzskatāms par lietderīgu atcelt spēkā esošos antidempinga pasākumus attiecībā uz tāda OGES importu, kura biezums nepārsniedz 0,16 mm. (19) Attiecīgi ir jāatmaksā vai jāpiešķir atbrīvojums no galīgā antidempinga maksājuma, kas saskaņā ar sākotnējās Regulas (EK) Nr. 1371/2005 1. panta 1. punktu ir samaksāts vai iegrāmatots par precēm, uz kurām neattiecas ar šo regulu grozītās Regulas (EK) Nr. 1371/2005 1. panta 1. punkts. (20) Atmaksājumu vai atbrīvojumu pieprasa valsts muitas iestādēm saskaņā ar spēkā esošo likumdošanu muitas jomā. (21) Tā kā šīs pārskata izmeklēšanas mērķis ir tikai noskaidrot ražojumu un tā kā uz šo ražojuma veidu nebija jāattiecina sākotnējie pasākumi, lai novērstu kaitējumu šā ražojuma importētājiem, ir lietderīgi konstatējumus piemērot no dienas, kad stājās spēkā galīgā regula. Turklāt jo īpaši ievērojot to, ka sākotnējā regula ir stājusies spēkā nesen, un to, ka sagaidāms ierobežots skaits atmaksas pieprasījumu, nav sevišķi svarīgu iemeslu regulas nepiemērošanai ar atpakaļejošu datumu. (22) Šī pārskatīšana neietekmē datumu, kad saskaņā ar pamatregulas 11. panta 2. punktu vairs nav spēkā Regula (EK) Nr. 1371/2005. IR PIEŅĒMUSI ŠO REGULU. 1. pants Regulas (EK) Nr. 1371/2005 1. panta 1. punktu aizstāj ar šādu tekstu: „Ar šo tiek noteikts galīgais antidempinga maksājums tāda Amerikas Savienoto Valstu un Krievijas izcelsmes orientēta grauda struktūras elektrotehniskā silīcijtērauda importam, kurš ir biezāks par 0,16 mm un kuru deklarē ar KN kodu ex 7225 11 00 (ražojumi, kuru platums ir 600 mm vai vairāk) ( TARIC kods 7225 11 00 10) un ex 7226 11 00 (ražojumi, kuru platums ir mazāks nekā 600 mm) ( TARIC kodi 7226 11 00 11 un 7226 11 00 91).” 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . To piemēro no 2005. gada 28. augusta. Šī regula uzliek saistības kopumā un ir tieši piemērojama visās dalībvalstīs. Briselē, 2007. gada XX. xxxxxxx Padomes vārdā — priekšsēdētājs [1] OV L 223, 27.8.2005., 1. lpp. [2] OV L 223, 27.8.2005., 42. lpp. [3] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu. [4] OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.). [5] OV L 223, 27.8.2005., 1. lpp. [6] OV L 223, 27.8.2005., 42. lpp.